Propastopi raamatukogu: Gustav Klucis – Propastop
15.07.2019
Kui sind huvitavad propaganda ja visuaalne mõjutamine, on viimane aeg seada sammud Kumusse. Läti päritolu visuaalse propaganda klassiku Gustav Klucise tööde näitus on avatud 25. augustini 2019.
Klucist võib pidada üheks kuulsamaks Lätist pärit kunstnikuks, kelle tuntumad tööd on loodud Nõukogude Venemaal. Klucise uuenduslikud fotokollaaži tehnikas loodud plakatid on suunanud reklaami ja visuaalsete mõjutusvahendite arengut. Tema loos on omajagu ka iroonilist traagikat – Klucis langes sellesama režiimi repressioonide ohvriks, mille võimule tulekut tema kunst nii õhinal propageeris.
Toome siinkohal rea linke, millelt kunstniku kohta põhjalikumalt lugeda-vaadata:
Kumu saatesõna näitusele. Kumu videotel räägivad Klucisest ajaloolane David Vseviov ja kunstnik Leonhard Lapin.
Eesti Päevalehe artikkel kunstnikust, autoriks ajakirjanik Indrek Tark.
Pilte ja tekste Klucisest kunstiblogis The Charnel-house, sh Klucise enda artikkel fotoplakati loomisest 1931. aastast.
Bowdoin College video, milles analüüsitakse Klucise plakatite peidetud tähendusi (inglise keeles).
Videoloeng Klucsest, lektor Christina Lodder (inglise keeles).
Läti režissööri Peteris Krilovsi filmi “Klucis. Kunstniku dekonstrueerimine” esimese ja teise osa leidsime Youtube’ist venekeelse versioonina. Propagandistlikus vaimus on film Venemaa televisioonis saanud pealkirjaks “Klucis. Mitteõige lätlane”.
Ants Juske artikkel Eesti Päevalehes nõukogude plakatist.
Pildid: